કિશોર મહેતા જેવો જ નહીં, પણ ટ્રાફિક-પોલીસ સાથેની સાઠગાંઠથી જનતાને પાર્કિર઼્ગ માટે ખુલ્લેઆમ લૂંટતા લેભાગુઓનો અનુભવ બોરીવલીના દિલીપ દોશીને મોહમ્મદ અલી રોડ પર થયો હતો. સાંજના સમયે મોહમ્મદ અલી રોડ પર દિલીપ દોશીને પાર્કિંગ મળતું નહોતું. તેમણે જોયું તો ભીંડીબજારથી લઈને ક્રૉફર્ડ માર્કેટ સિગ્નલ સુધી રસ્તા પર પાર્કિંગ ફુલ હતું. કાર પર કાર-કવર લગાડીને અનેક કાર ત્યાં પાર્ક થયેલી હતી. ત્યાં અસલમ નામના એક યુવાને કાર પાસે આવીને દિલીપ દોશીને પૂછ્યું, ‘અંકલ, પાર્કિંગ ચાહિએ? મિલ જાએગા.’